વરસાદ આજે અલગ જ મૂડમાં વરસી રહ્યો હતો.સાંબેલાધાર કહો કે ધોધમાર આજે બધા જ શબ્દો તેની સામે ફિક્કા પડતા હતા. જેમ વરસાદ વરસતો હતો તેમ મને ભૂતકાળ વધુ યાદ આવતો હતો.એ મને આવા જ મૌસમમાં મળી હતી.વરસાદમાં ભીંજાયેલી બાળકી જેવી.એ વરસાદમાં પલળતી કૂદકા મારતી હતી,વરસાદને માણી રહી હતી અને હું તેને માણતો રહ્યો જ્યાં સુધી એ ત્યાંથી ના નીકળી ત્યાં સુધી. પહેલી નજરે પ્રેમ થતો હશે કે માત્ર ફીલિંગ્સ જ હશે? તમે પહેલી નજરના પ્રેમમાં માનો છો!?,હું માનું છું;મારે માનવું પડ્યું હતું.હા હું તેના પ્રેમમાં પડી ચુક્યો હતો, એક તરફી પ્રેમમાં.હું ક્યાં સુધી ધુમ્મસવાળા કાચને નિહાળી તેને યાદ કરતો રહ્યો મને ખબર નથી.